În aceeaşi perioadă au fost raportate 29.916 cazuri de infecţii respiratorii (gripă clinică, IACRS şi pneumonii), înregistrându-se cu 46,4% mai puţine cazuri comparativ cu aceeaşi săptămână a sezonului precedent (55.852) şi cu 56,1% mai puţine cazuri comparativ cu săptămâna anterioară (68.111). Variaţia în minus faţă de media calculată de 38.491 a cazurilor din ultimelor sezoane (2016-2023, fără sezoanele pandemice) a fost de 22,3%.
Potrivit INSP, în aceeaşi săptămână s-au raportat 241 cazuri de gripă clinică la nivel naţional, comparativ cu 590 cazuri în aceeaşi săptămână a sezonului precedent şi cu 307 înregistrate în săptămâna precedentă, cele mai multe cazuri de gripă clinică fiind raportate în municipiul Bucureşti (94) şi în judeţul Cluj (39), în restul judeţelor numărul de cazuri fiind mai mic de 15. În 18 judeţe nu au fost raportate cazuri de gripă clinică.
De la începutul sezonului au fost raportate 2.245 cazuri de gripă confirmate de laborator, din care: 367 cazuri cu virus gripal AH1, 334 cazuri cu virus gripal AH3, 101 cazuri cu virus gripal B, 1.437 cazuri cu virus gripal A nesubtipat, 6 cazuri cu virus gripal AH1 şi AH3, 76 coinfecţii de virus gripal cu SARS-CoV-2, 30 coinfecţii de virus gripal cu VRS, două coinfecţii de virus gripal cu SARS-CoV-2 şi VRS.
Totodată, de la începutul perioadei de raportare, 2 octombrie 2023, au fost comunicate 101 de decese confirmate cu virus gripal.
Până la data de 5 mai au fost înregistrate în Registrul Electronic Naţional de Vaccinări (RENV) un număr de 1.078.630 persoane vaccinate antigripal, din care 1.053.606 din grupele populaţionale care beneficiază de decontare în regim compensat.